
PëR KALIMIN Në PëRGJEGJëSI ADMINISTRIMI NGA MINISTRIA E MBROJTJES Te MINISTRIA E BRENDSHME, Të PRONëS NR. 842, ME EMëRTIMIN “SHTËPIA E USHTARAKëVE”, ME VENDNDODHJE Në FIER, DHE PëR NJë NDRYSHIM Në VENDIMIN NR. 515, DATë 18.7.2003 Të KëSHILLIT Të MINISTRAVE “PëR MIRATIMIN E LISTëS Së INVENTARIT Të PRONAVE Të PALUAJTSHME, SHTETËRORE, Të CILAT I KALOJNË Në PËRGJEGJËSI ADMINISTRIMI MINISTRISË Së MBROJTJES”, Të NDRYSHUAR E PëR NJË SHTESë Në VENDIMIN NR. 250, DATë 24.4.2003 Të KëSHILLIT Të MINISTRAVE “PëR MIRATIMIN E LISTËS Së INVENTARIT Të PRONAVE Të PALUAJTSHME SHTETËRORE, Të CILAT I KALOJNë Në PëRGJEGJëSI ADMINISTRIMI MINISTRISë Së RENDIT PUBLIK”, Të NDRYSHUAR

Në mbështetje të nenit 100 të Kushtetutës dhe të neneve 8 pika 3, 10 e 12 të ligjit nr. 8743, datë 22.2.2001 “Për pronat e paluajtshme të shtetit”, të ndryshuar, me propozimin e Ministrit të Brendshëm, Këshilli i Ministrave

VENDoSI:

1. Kalimin në përgjegjësi administrimi, nga Ministria e Mbrojtjes te Ministria e Brendshme, të pronës nr. 842, me emërtimin “Shtëpia e Ushtarakëve”, me vendndodhje në Fier, përjashtuar tri zyrat me sipërfaqe 118.90 (njëqind e tetëmbëdhjetë pikë nëntëdhjetë) m2, që do të mbeten në dispozicion të Ministrisë së Mbrojtjes, sipas formularit 1 (planvendosjes dhe planimetrisë) që i bashkëlidhet këtij vendimi.
2. Prona nr. 842, me emërtimin “Shtëpia e Ushtarakëve” Fier, të hiqet nga lista e inventarit të pronave të paluajtshme shtetërore, e cila i bashkëlidhet vendimit nr. 515, datë 18.7.2003, të Këshillit të Ministrave, të ndryshuar dhe t’i shtohet listës së inventarit të pronave të paluajtshme shtetërore, e cila i bashkëlidhet vendimit nr. 250, datë 24.4.2003 të Këshillit të Ministrave, të ndryshuar.
3. Dorëzimi i mjediseve dhe i truallit funksional të pronës të bëhet pas mbylljes nga Shtëpia Qendrore e Forcave të Armatosura, Tiranë, të veprimtarisë ekonomiko-financiare të filialit të saj, “Shtëpia e Ushtarakëve” në Fier dhe pas heqjes së materialeve dhe të pajisjeve të magazinuara në këtë pronë.
4. Ngarkohen Ministri i Brendshëm, Ministri i Mbrojtjes dhe Kryeregjistruesi i Pasurive të Paluajtshme të Republikës së Shqipërisë të ndjekin procedurat e nevojshme për zbatimin e këtij vendimi.
Ky vendim hyn në fuqi pas botimit në Fletoren Zyrtare.

